มีอาการคัน เกาแล้วรู้สึกว่าบวม แคมขวาบวมมากกว่าแล้วมีตุ่มเหมือนผดขึ้นง่ามก้น ลามมาง่ามขา ผิวแห้งไม่มีตกขาว ไม่คันช่องคลอด รักษาอย่างไรคะ อันตรายไหมคะ
สวัสดีค่ะ อาการคันที่อวัยวะเพศภายนอก และมีผดขึ้น อาจเกิดจาก1. การติดเชื้อราแคนดิดา โดยจะทำให้มีอาการคันเป็นหลัก และมีอาการเจ็บแสบได้ ผิวหนังบริเวณอวัยวะเพศภายนอกอาจเกิดเป็นผื่นสีแดง หรือผิวหนังมีลักษณะบวม แดงลอกได้2. สังคัง หรือโรคกลาก หรือโรคติดเชื้อรากลุ่มเดอร์มาโตไฟต์ (dermatophyte) มักจะเห็นเป็นตุ่มแดงๆ แล้วค่อยๆ ลามออกไปจนมีลักษณะเป็นวงที่มีขอบเขตชัดเจน มักมีตุ่มน้ำใสเล็กๆ หรือขุยขาวๆ อยู่รอบวง ร่วมกับมีอาการคันมาก3. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น4. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืน และอาจเห็นรอยช้ำเล็ก ๆ จากการโดนกัด และหากสังเกตใกล้ๆ ก็อาจจะเห็นตัวและไข่เกาะตามขนได้ในเบื้องต้น ให้พยายามหลีกเลี่ยงสิ่งที่อาจแพ้ต่างๆ และหลีกเลี่ยงการเกา ควรหลีกเลี่ยงการสวนล้างช่องคลอดและการใช้น้ำยาหรือสบู่กับวัยวะเพศภายนอก การใส่กางเกงชั้นในและกางเกงที่พอดี ไม่คับแน่นจนเกินไป กางเกงและกางเกงในควรเป็นผ้าที่ระบายอากาศได้ดี การเช็ดอวัยวะเพศและก้นให้แห้งสนิทหลังจากถ่ายปัสสาวะและอุจจาระ เป็นต้นหากมีลักษณะของการติดเชื้อรา อาจใช้ยาสำหรับทาผิวหนังภายนอก เช่น ยา clotrimazole cream เป็นต้น หากคันมาก อาจทานยาแก้แพ้แก้คันร่วมด้วย เช่น ไฮดรอกไซซีน (hydroxyzine) chlorpheniramine (CPM) เป็นต้น แต่หากอาการไม่ดีขึ้น ก็ควรไปพบแพทย์ค่ะ